Gar wid i nesteqsa llan yilmeẓiyen, maca kra seg-sen ur aɣ-d-fkin ara inzan imi nnan-d dakken ur ssinen ara, ma d wiyaḍ fkan-aɣ-d inzan i ssnen maca mi d-yella unadi fell-asen, nufa dakken inzan i aɣ-d fkan, ur llin ara seg yinzan i qqaren deg temnaḍin-a, imi d wid yeɣran tamaziɣt, ihi inzan-nni ssnen-ten s leqraya. Am wakken daɣen ara d-naf tuget n yinzan seg wid i d-negmer, newwi-ten-id ɣer tlawin ugar n yirgazen, imi d tilawin i yesseqdacen inzan neɣ lemɛun ugar n yirgazen.